KINNITATUD

RMK riigihangete osakonna

juhataja käskkirjaga 1-47.2744/1.

## 1. Hanke nimetus ja viitenumber

* 1. Hanke nimetus: Orgmetsa sõnajala tee ja Põlendmetsa tee rekonstrueerimine
  2. Viitenumber: 260379
  3. Klassifikatsioon: teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Orgmetsa sõnajala tee (6,57 km) ja Põlendmetsa tee (1,43 km), mis asuvad Järva maakonnas Järva valas, Ageri, Rava ja Orgmetsa külades, rekonstrueerimistööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Hetver OÜ** poolt koostatud „Rava teed“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Villu Alatsei, tel: 5040541, e-mail: [villu.alatsei@rmk.ee](mailto:villu.alatsei@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 3000 EUR,** kas:

5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Orgmetsa sõnajala tee ja Põlendmetsa tee rekonstrueerimine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Orgmetsa sõnajala tee (6,57 km) ja Põlendmetsa tee (1,43 km) asuvad Järva maakonnas Järva valas, Ageri, Rava ja Orgmetsa külades RMK katastriüksustel 12902:003:0470; 13402:002:0640; 13402:002:0650 ja 13402:002:0700 ning võõral maal: 13402:002:0102; 13402:002:0140; 13402:002:0143.

Juurdepääs objektile on Tartu - Jõgeva - Aravete tee (nr 39, püsikate, tugimaantee), Jalalõpe - Rava tee (nr 15119, kruuskate, kõrvalmaantee) ja Ambla - Rava tee (nr 15150, kruuskate, kõrvalmaantee).

Vajalikud raietööd on RMK poolt lepingu sõlmimise ajaks enamuses osas tehtud. RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

**Orgmetsa sõnajala tee (6,57 km)** koosneb kahest eraldi teeosast:

\* Tartu - Jõgeva - Aravete tee (nr 39, püsikate, tugimaantee) ning Jalalõpe - Rava tee (nr 15119, kruuskate, kõrvalmaantee) vaheline lõik.

\* Tartu - Jõgeva - Aravete teest läänepoole jääv tee osa kuni RMK maale, kv RA232 er 24, ehitatav tagasipööramise kohani.

Olemasolev teekatte laius on 2,5-3,1m. Kruuskate on kulunud ja teekattes on augud, kruuskatte paksus on 5-60 cm.

Teekate rajatakse pealt laiusega 4,5m. Tee muldkeha ehitamiseks vajalik pinnas (looduslik kruus) veetakse kohale karjäärist. Kooritud huumus laotatakse metsa alla. Tee katend ehitatakse kahekihiline geoteksiilile (Deklareeritud tõmbetugevus MD/CMD ≥20 kN/m, 5,0 m lai). Tee kandvas kihis kasutatakse sorteeritud kruusa pos. 4 (20cm) ja kulumiskihis pos. 6 (10cm) (Majandus- ja taristuministri 03.08.2015 määrus nr 101 “Tee ehitamise kvaliteedi nõuded” lisa 10, Tabel „ Sidumata segude terastikuline koostis“).

Teele on vajalik ehitada mahasõidukohtasid M2 pikkusega 30 m ning raadiusega 10m (3tk) ja M3 pikkusega 10 m ning raadiusega 10m (24tk), möödasõidukohad MS (4tk) ja T kujuline tagasipööramise koht tüüp TP-T (tüüpjoonis 2019). Tagasipööramisekoht on ette nähtud ehitada T-kujuline tagasipööramise koht tüüp TP-T. Mahasõidukohale M3 ehitada ühekihiline kruuskate - sorteeritud kruus pos 4. Mahasõidukohtadele M2 ehitada kahekihiline kruuskate - kruusalus sorteeritud kruusast pos 4 ja kulumiskiht purustatud kruusast pos 6. Katted ehitada geotekstiilile (Deklareeritud tõmbetugevus MD/CMD ≥20 kN/m, 5,0 m lai). Tagasipööramise kohad ehitatakse vastavalt „Maaparandusrajatiste tüüpjoonisele Tallinn 2008“.Tartu - Jõgeva - Aravete teega ja Jalalõpe - Rava teega ristumiskohad rekonstrueeritakse vastavalt Maanteeameti (Transpordiamet) nõuetele.

Orgmetsa sõnajala tee äärest läheb elektriõhuliin Seliküla PAV, keskpinge, 1-20kV, siis tuleb piketist 33+50 kuni piketini 50+50 tee telge nihutada paremale poole nii, et elektriõhuliini kõige äärmise juhtme ja tee muldkeha vahele jääks 2 meetrit.

Piketist 65+50-66+50 nihutada tee telge paremale nii, et tee mulle ei puutuks kokku Siilu kinnistu (25501:001:0249) piiriga.

**Põlendmetsa tee (1,43 km)** algab Ambla – Rava (nr 15150) kõrvalmaanteest ja lõppeb ringikujuline tagasipööramise kohaga TP-R kvartalite RA235 ja RA236 vahelisel sihil. Olemasolev teekatte laius on 2,5-3,1m. Kruuskate on kulunud ja teekattes on augud, kruuskatte paksus on 5-60 cm.

Teekate rajatakse pealt laiusega 4,5m. Tee muldkeha ehitamiseks vajalik pinnas (looduslik kruus) veetakse kohale karjäärist. Kooritud huumus laotatakse metsa alla. Tee katend ehitatakse kahekihiline geoteksiilile (Deklareeritud tõmbetugevus MD/CMD ≥20 kN/m, 5,0 m lai). Tee kandvas kihis kasutatakse sorteeritud kruusa pos. 4 (20cm) ja kulumiskihis pos. 6 (10cm) (Majandus- ja taristuministri 03.08.2015 määrus nr 101 “Tee ehitamise kvaliteedi nõuded” lisa 10, Tabel „ Sidumata segude terastikuline koostis“).

Teele on vajalik ehitada mahasõidukohad M3 pikkusega 10 m ning raadiusega 10m (6tk) ja ringikujuline tagasipööramise koht tüüp TP-R Tagasipööramisekoht. Mahasõidukohtadele M3 ehitada ühekihiline kruuskate - sorteeritud kruus pos 4. Mahasõidukohtade katted ehitada geotekstiilile (Deklareeritud tõmbetugevus MD/CMD ≥20 kN/m, 5,0 m lai). Tagasipööramise kohad ehitatakse vastavalt „Maaparandusrajatiste tüüpjoonisele Tallinn 2008“.

Põlendmetsa tee ja riigi tee Ambla – Rava (nr 15150, kruuskate, kõrvalmaantee) ristumiskoht rekonstrueeritakse vastavalt Maanteeameti (Transpordiamet) nõuetele.

Järva maakond Järva vald Rava küla riigitee 39 Tartu-Jõgeva-Aravete km101,92 ja km101,931 ja Orgmetsa sõnajala tee, riigitee 15119 Jalalõpe-Rava km 8,811 ja Orgmetsa sõnajala tee ning

riigitee 15150 Ambla-Rava km 10,696 ja Põlendmetsa tee ristumiskohtade rekonstrueerimine teostatakse OÜ Teelahendus poolt koostatud „Järva maakond Järva vald Rava küla riigitee 39 Tartu-Jõgeva-Aravete km101,92 ja km101,931 ja Orgmetsa sõnajala tee, riigitee 15119 Jalalõpe-Rava km 8,811 ja Orgmetsa sõnajala tee ning riigitee 15150 Ambla-Rava km 10,696 ja Põlendmetsa tee ristumiskohtade rekonstrueerimise PÕHIPROJEKT Töö nr. PP-21-38“ alusel.

Mahasõitude asukohad on järgmised:

* Orgmetsa sõnajala tee – riigiteelt nr 39 Tartu-Jõgeva-Aravete km 101,92 paremale;
* Orgmetsa sõnajala tee – riigiteelt nr 39 Tartu-Jõgeva-Aravete km 101,931 vasakule;
* Orgmetsa sõnajala tee – riigiteelt nr 15119 Jalalõpe-Rava km 8,811 vasakule;
* Põlendmetsa tee – riigiteelt nr 15150 Ambla-Rava km 10,696 paremale.

Orgmetsa sõnajala tee mahasõit ehitatakse riigitee nr 39 Tartu-Jõgeva-Aravete km 101,92 olemasoleva mahasõidu kohale riigiteega 70˚ nurga all. Mahasõidukoha ümber on ca 20cm paksune huumuskiht ja aluspinnaseks on liivsavi. Mahasõidu kohal asub olemasolev Elektrilevi OÜ 1-20 kV kekspinge elektriõhuliin. Olemas olevad külgkraavid ja truubid puuduvad.

Orgmetsa sõnajala tee mahasõit ehitatakse riigitee nr 39 Tartu-Jõgeva-Aravete km 101,931 olemasoleva mahasõidu kohale riigiteega 70˚ nurga all. Mahasõidukoha ümber on ca 20cm paksune huumuskiht ja aluspinnaseks on liivsavi. Mahasõidu kohal asub olemasolev Elektrilevi OÜ 1-20 kV kekspinge elektriõhuliin. Olemas olevad külgkraavid ja truubid puuduvad.

Orgmetsa sõnajala tee mahasõit ehitatakse riigitee nr 15119 Jalalõpe-Rava km 8,811 olemasoleva mahasõidu kohale riigiteega 70˚ nurga all. Mahasõidukoha ümber on ca 15cm paksune huumuskiht, mille all on ca 50cm liivsavi ja selle all on paas. Põhiteel on kohati külgkraavid. Olemas olevad truubid ja tehnovõrgud puuduvad.

Põlendmetsa tee mahasõit ehitatakse riigitee nr 15119 Jalalõpe-Rava km 10,696 olemasoleva mahasõidu kohale riigiteega 70˚ nurga all. Mahasõidukoha ümber on ca 10cm paksune huumuskiht ja aluspinnaseks on liivsavi. Põhiteel on kohati külgkraavid. Olemas olevad truubid ja tehnovõrgud puuduvad.

Orgmetsa sõnajala tee (T39 km 101,92 ja km 101,931) mahasõiduteed rajatakse 18 m ulatuses riigitee katte servast a/b kattega ning edasi 15m kruuskattega. Orgmetsa sõnajala tee (T15119 km 8,811) ja Põlendmetsa tee (T15150 km 10,696) mahasõiduteed rajatakse 33m ulatuses riigitee katte servast kruuskattega.

Ristumiskoha pikikalle Orgmetsa sõnajala teel (T39 km 101,92 ja km 101,931) on 3,0%, Orgmetsa sõnajala teel (T15119 km 8,811) on 2,0% ning Põlendmetsa teel (T15150 km 10,696) on 1,5%. A/B kattega juurdepääsuteedele on ettenähtud kahepoolse põikkaldega 2,5%-ne a/b kate ning 3,0%-ne kahepoolse põikkaldega kruuskate.

Juurdepääsuteede A/B kate rajatakse järgmine:

* Tihe asfaltbetoon AC 16 surf h=9cm
* Killustikalus kiilumismeetodil fr 32/63 h=20cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai)
* Sorteeritud kruusalus (positsioon nr 4 dreenivus minimaalselt 1m/ööp) h=min20cm
* Täitepinnas (dreenivus minimaalselt 0,5m/ööp) h=min20cm
* Aluspinnas – liivsavi

Juurdepääsutee kruuskate rajatakse järgmine:

* Purustatud kruus (positsioon nr 6) h=12cm
* Sorteeritud kruusalus (positsioon nr 4 dreenivus minimaalselt 1m/ööp) h=min20cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai)
* Täitepinnas (dreenivus minimaalselt 0,5m/ööp) h=min15cm
* Aluspinnas – liivsavi

Orgmetsa sõnajala tee, T15119 km 8,811 ja Põlendmetsa tee, T15150 km 10,696 ristumiskohtade alla on ettenähtud uu Ø400mm plasttruubi rajamine. Truubi sisse- ja väljavoolud tuleb kindlustada munakivisillutisega geotekstiilil, sisse ja väljavoolu kohal ka kraavi põhjad – antud tööd kuuluvad lahutamatu osana truupide ehituse juurde ning ei leia kajastamist eraldi mahtudes. Uued kraavid tuleb kaevata ja olemasolevad kraavid tuleb puhastada ning süvistada/profileerida vastavalt plaanilahenduses näidatud ulatuses. Orgmetsa sõnajala tee, T15119 km 8,811 ristumiskohal kraavipõhi tuleb kindlustada jäme killustikuga (fr 32/64) h=15cm koos tugevduskangaga (Kraavide ja nõlvade kindlustamine, tüüp II).

Ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811, liiklusmärk nr 644 "Tee nimetus" (2tk) ja liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga: Projektis toodud teealuse (sorteeritud kruusa pos 3) on täpsustatud sorteeritud kruusa positsioon nr 4 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.). Teealuse ehitusel kasutatav labori poolt deklareeritud sorteeritud kruus positsioon nr 4 terastikuline koostis võib hälbida terastikulisest koostisest Maanteeameti „Killustikust katendikihtide ehitamise juhis“ MA 2016-012 järgi esitatud hälvete võrra järgmiselt:

|  |  |  |  |  |  |  |
| --- | --- | --- | --- | --- | --- | --- |
|  | Sõela ava, mm | | | | | |
| 1 | 2 | 4 | 8 | 16 | 31,5 |
| Hälve sõelal, massi-% | | | | | |
| Positsioon 4 | +/-5 | +/-5 | +/-7 | +/-7 | +/-8 | +/-8 |

Töö tehniliseks aluseks on **Hetver OÜ** poolt koostatud „Rava teed“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Villu Alatsei, tel: 5040541, e-mail: [villu.alatsei@rmk.ee](mailto:villu.alatsei@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt